Diari Oficial de la Generalitat Valenciana


Sumari del DOGV 7022, del 13-05-2013 (2013/4731)

RESOLUCIÓ de 3 de maig de 2013, del director de l'Agència Valenciana de Foment i Garantia Agrària (AVFGA), per la qual es convoquen per a l'any 2013 les ajudes, finançades per FEADER, per a l'eliminació de restes agrícoles i vegetació no desitjada sense ús de foc, en cultius agrícoles llenyosos de secà situats en una franja de 500 metres al voltant de terrenys forestals inclosos en parcs naturals de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7022

Data del DOGV
:   13-05-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/4731


Data del document
:   03-05-2013

Organisme emissor
:   Agència Valenciana de Foment i Garantia Agrària

Tipus de document
:   Resolució

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

RESOLUCIÓ de 3 de maig de 2013, del director de l'Agència Valenciana de Foment i Garantia Agrària (AVFGA), per la qual es convoquen per a l'any 2013 les ajudes, finançades per FEADER, per a l'eliminació de restes agrícoles i vegetació no desitjada sense ús de foc, en cultius agrícoles llenyosos de secà situats en una franja de 500 metres al voltant de terrenys forestals inclosos en parcs naturals de la Comunitat Valenciana. [2013/4731]
Atés el que disposa l'article 23 de la Llei 38/2003, de 17 de novembre, General de Subvencions, sobre l'inici del procediment per a la convocatòria anual de concessió de subvencions, la informació referent als crèdits pressupostaris, la quantia de les subvencions i el termini de presentació de sol·licituds, i l'article 47.11 del Decret Legislatiu de 26 de juny de 1991, del Consell, pel qual s'aprova el Text Refós de la Llei d'Hisenda Pública de la Generalitat, que exigix la publicació de les línies que financen i l'import global màxim destinat a les subvencions públiques.
Vist que les bases de les ajudes han sigut publicades en el Diari Oficial de la Comunitat Valenciana número 5827, de 13 d'agost de 2008, mitjançant l'Orde de 18 de juliol de 2008, de la Conselleria de Medi Ambient, Aigua, Urbanisme i Habitatge, per la qual s'aproven les bases reguladores d'un règim de primes per a l'eliminació de restes agrícoles i vegetació no desitjada sense l'ús del foc, en cultius agrícoles llenyosos de secà situats en una franja de 500 metres al voltant de terrenys forestals inclosos en parcs naturals de la Comunitat Valenciana, i que esta mateixa orde en l'article 2.3 disposa que per a cada exercici es convoquen, mitjançant una resolució del director o directora de l'Agència Valenciana de Foment i Garantia Agrària, i es publiquen en el Diari Oficial de la Comunitat Valenciana les convocatòries anuals junt amb l'import global màxim que finance les ajudes en funció de les disponibilitats pressupostàries anuals.
Vist que els crèdits pressupostaris que suporten les ajudes estan inclosos en el pressupost de l'Agència Valenciana de Foment i Garantia Agrària.
En virtut de les facultats que em conferix l'article 47.3 del Text Refós de la Llei d'Hisenda Pública de la Generalitat Valenciana, i l'article 13 del Decret 123/2006, de 8 de setembre, del Consell, pel qual s'aprova l'Estatut de l'Agència Valenciana de Foment i Garantia Agrària (DOCV 5344, 12.09.2006), resolc:
Primer. Objecte i àmbit
Convocar per a l'exercici 2013 les ajudes per a l'eliminació de restes agrícoles i vegetació no desitjada sense l'ús del foc, en cultius agrícoles llenyosos de secà situats en una franja de 500 metres al voltant de terrenys forestals inclosos en parcs naturals de la Comunitat Valenciana, enquadrades en la mesura 226 de l'eix 2 de les ajudes al desenrotllament rural que finança el Fons Europeu Agrícola de Desenrotllament Rural (FEADER), establit en el Reglament (CE) número 1698/2005, que a l'àmbit territorial de la Comunitat Valenciana s'enquadren en la mesura i eix esmentats del Programa de Desenrotllament Rural de la Comunitat Valenciana 2007-2013, gestionades per la Direcció General de Prevenció, Extinció d'Incendis i Emergències, de la Conselleria de Governació i Justícia, i publicades per l'Orde de la Conselleria de Medi Ambient, Aigua, Urbanisme i Habitatge de 18 de juliol de 2008 (DOCV 5827, 13.08.2008).
Segon. Finançament de les ajudes
1. Les ajudes regulades en esta convocatòria estan cofinançades pel FEADER, el Ministeri d'Agricultura, Alimentació i Medi Ambient i la Generalitat, en els percentatges que determine el Pla Financer del Programa de Desenrotllament Rural de la Comunitat Valenciana 2007-2013 vigent.
2. La dotació pressupostària es farà amb càrrec a la secció 05, entitat 91, Agència Valenciana de Foment i Garantia Agrària, capítol IV, línia SE832000, fins a un import màxim de 100.000,00 euros el 2013.
Tercer. Termini de presentació i model de sol·licitud
1. El termini de presentació de sol·licituds en l'exercici 2013 per a les ajudes d'esta convocatòria serà d'un mes, comptador des de l'endemà de la publicació en el Diari Oficial de la Comunitat Valenciana d'esta resolució.
2. Els models de sol·licitud són els inclosos en l'annex I d'esta resolució.
Quart. Autoritat que resol
Les sol·licituds seran resoltes per la directora general de Prevenció, Extinció d'Incendis i Emergències, segons l'Acord de 26 d'abril de 2012, pel qual es deleguen les funcions d'autorització del pagament dels fons FEADER entre l'organisme pagador i els distints òrgans administratius de la Conselleria d'Agricultura, Pesca, Alimentació i Aigua, així com de la Conselleria d'Infraestructures, Territori i Medi Ambient i de la Conselleria de Governació i Justícia.
Quint. Compatibilitat amb la política comunitària de competència
Este règim d'ajudes és compatible amb la política comunitària de competència en virtut de l'article 57.2 del Reglament (CE) número 1974/2006, en la nova redacció que en fa el Reglament (CE) número 363/2009, segons el qual «els programes de desenrotllament rural podran incloure pagaments realitzats pels estats membres per al desenrotllament rural, exclosos de l'àmbit d'aplicació de l'article 36 del tractat, a favor de mesures disposades en els articles 43 a 49 [?] del Reglament (CE) número 1698/2005 [?], sempre que l'ajuda estatal s'haja descrit de la manera indicada en l'annex II, punt 9.B d'este reglament».
Sext. Normativa aplicable
Les subvencions finançades per fons de la Unió Europea es regiran per la normativa comunitària en primer lloc, i també per les normes nacionals de desplegament i transposició.
Sèptim. Publicació d'informació sobre els beneficiaris
S'informa els beneficiaris que, de conformitat amb l'article 4 del Reglament (CE) número 259/2008, de la Comissió, de 18 de març de 2008, pel qual s'establixen disposicions d'aplicació del Reglament (CE) número 1290/2005, del Consell, pel que fa a la publicació d'informació sobre els beneficiaris de fons procedents del Fons Europeu Agrícola de Garantia (FEAGA) i del Fons Europeu Agrícola de Desenrotllament Rural (FEADER), les seues dades seran publicades d'acord amb els reglaments esmentats i que podran ser tractades per organismes d'auditoria i investigació de la Unió Europea i nacionals, per a salvaguardar els interessos financers de la Unió Europea.
Quant a les dades de caràcter personal, els beneficiaris podran exercir els drets reconeguts en la Directiva 95/46/CE del Parlament Europeu i del Consell, de 24 d'octubre de 1995, relativa a la protecció de les persones físiques pel que fa al tractament de dades personals i a la lliure circulació d'estes dades. L'acceptació de la subvenció suposa, per a cada un dels beneficiaris, l'acceptació i autorització expressa a l'AVFGA per a la recollida, la incorporació als fitxers respectius i el tractament de les dades personals esmentades, i també per a la seua conservació durant els terminis previstos en les disposicions aplicables.
Contra esta resolució, que posa fi a la via administrativa, es pot interposar potestativament un recurs de reposició davant del director de l'Agència Valenciana de Foment i Garantia Agrària, en el termini d'un mes comptador des de l'endemà del dia que es publique, o es pot impugnar directament davant dels jutjats contenciosos administratius, en el termini de dos mesos des de l'endemà de la publicació, de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, i amb els articles 8.3, 25.1 i 46.1 de la Llei de la Jurisdicció Contenciosa Administrativa.
València, 3 de maig de 2013.- El director de l'Agència Valenciana de Foment i Garantia Agrària: Joaquín Vañó Gironés.